Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 535/12/8803	Košice II, 1.7.2015
EEČ : 2-64-207-2015

U Z N E S E N I E

Trestná vec:	obvinený XXXXX 
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
V trestnej veci vedenej pre prečin úverového podvodu  podľa § 222 ods. 1  Trestného zákona na tom skutkovom základe, 

ž e 

-	v Košiciach na ul. XXXXX, dňa 02.06.2011 uzavrel prostredníctvom predajne XXXXX so spoločnosťou  XXXXX, XXXXX, XXXXX Úverovú zmluvu č. XXXXX ktorej predmetom bol nákup tovaru zn. Samsung LG v hodnote 464,- €, ktorú sa zaviazal splatiť v 12 - tich mesačných splátkach po 48,47,- €, pričom neuhradil ani jednu splátku a do zmluvy uviedol, že je zamestnaný na dobu neurčitú, i keď mal pracovný pomer uzavretý na dobu určitú do 31.12.2011  a svoj mesačný príjem uviedol vo výške 650,- €, pričom podľa zmluvy mal príjem vo výške 600,- €, čím takto uviedol spoločnosť XXXXX do omylu v otázke splnenia podmienok na poskytnutie a splácanie úveru a spôsobil jej škodu vo výške 601,89,- €

o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:

	Uznesením vyšetrovateľa  Okresného riaditeľstva PZ XXXXX, Odboru kriminálnej polície,  sp. zn. XXXXX  zo dňa 03.08.2012  bolo podľa § 199 ods. 1 Trestného poriadku začaté trestné stíhanie a ďalším uznesením zo dňa 10.08.2012 rovnakej spisovej značky podľa § 206 ods.1 Trestného poriadku aj vznesené obvinenie XXXXX, nar. XXXXX, bytom XXXXX, ul. XXXXX, toho času XXXXX pre prečin úverového podvodu  podľa § 222 ods. 1 Trestného zákona na tom skutkovom základe, ako je uvedené vo výrokovej časti tohto uznesenia.

          Počas skráteného vyšetrovania  bol cestou právnej pomoci vypočutý obv. XXXXX, splnomocnený zástupca poškodeného XXXXX, svedok XXXXX a bol zabezpečený celý rad listinných dôkazov. 

          Dňa 21.08.2013 bol tunajšej prokuratúre doručený podnet vyšetrovateľa Okresného riaditeľstva PZ v Košiciach, Odboru kriminálnej polície na odovzdanie trestného stíhania do cudziny. Dôvodom takého postupu bola tá skutočnosť, že obvinený XXXXX je občanom Českej republiky, na území Slovenskej republiky nemá stále bydlisko a odovzdanie trestného stíhania do cudziny sa v súlade so zásadami trestného konania javí ako účelnejšie a hospodárnejšie. 

        Z vyššie uvedeného dôvodu bolo uznesením vyšetrovateľa zo dňa 16.04.2013, sp, zn. ČVS: XXXXX podľa § 228 ods. 2 písm. d/ Trestného poriadku trestné stíhanie obvineného prerušené.

         Ďalším uznesením vyšetrovateľa zo dňa 20.08.2013 rovnakej spisovej značky bolo na základe pokynu prokurátora z dôvodu vykonania doplňujúceho výsluchu svedka - poškodeného v trestnom stíhaní podľa § 228 ods. 5 Trestného poriadku zapokračované.   
           
Uznesením vyšetrovateľa zo dňa 16.04.2013, sp. zn. ČVS: XXXXX podľa § 228 ods. 2 písm. d/ Trestného poriadku bolo trestné stíhanie opätovne prerušené.

Dňa 30.01.2014 bola Okresnou prokuratúrou XXXXX pod sp. zn. XXXXX spracovaná žiadosť o prevzatie trestného konania do Českej republiky.

Dňa 28.03.2014 Generálna prokuratúra listom pod sp. zn  XXXXX  oznámila, že minister spravodlivosti SR udelil súhlas s podaním žiadosti o odovzdanie trestného stíhania do Českej republiky. 

Dňa 21.01.2015 bolo vyšetrovateľovi Okresného riaditeľstva PZ v Košiciach, Odboru kriminálnej polície zaslané meritórne rozhodnutie justičného orgánu Českej republiky - trestný príkaz Českej republiky, sp. zn. XXXXX zo dňa 01.07.2014, právoplatný dňa 07.10.2014, ktorým bol obv. XXXXXa uznaný vinným z prečinu úverového podvodu podľa § 222 ods. 1, ods. 2 Trestného zákona Slovenskej republiky. 

S poukazom na rozhodnutie Českého justičného orgánu bolo ďalším uznesením vyšetrovateľa  Okresného riaditeľstva PZ XXXXX, Odboru kriminálnej polície,  sp. zn. ČVS: XXXXX  zo dňa 02.08.2015  podľa § 228 ods. 5 Trestného poriadku v trestnom stíhaní zapokračované a bol realizovaný úkon podľa § 208 ods.1 Trestného poriadku. 

Z trestného príkazu Českej republiky, sp. zn. XXXXX právoplatným dňa 07.10.2014 vyplynulo, že obv. XXXXX bol uznaný vinným z prečinu úverového podvodu podľa § 222 ods.1 Trestného zákonu Českej republiky a bol mu uložený trest odňatia slobody v trvaní 5 mesiacov, výkon ktorého bol podmienečne odložený na skúšobnú dobu v trvaní 1 rok a 6 mesiacov. Zároveň bola obvinenému uložená povinnosť nahradiť poškodenému spol. XXXXX  škodu vo výške 11 382,- Kč. 

Podľa § 215 ods. 2 písm. c/ Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce. 

S poukazom na vyššie uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Peter Jurko
prokurátor